Държавен вестник, бр. 45, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  45
МИНИСТЕРСТВО
НА КУЛТУРАТА
ПРОГРАМА
за сътрудничество между правителството 
на Република България и правителството 
на Република Полша в областта на култу­
рата, образованието и спорта за периода 
2022 – 2025 г.
(Одобрена с Решение № 238 от 15 април 2022 г. 
на Министерския съвет. В сила от датата на 
подписването – 19 април 2022 г.)
Правителството на Република България и 
правителството на Република Полша, нари­
чани по-нататък „Страните“, 
изразявайки волята си за поддържане на 
всеобхватни културни и образователни връзки,
признавайки значението на взаимното 
разбирателство и по-тесните връзки между 
двете държави
и прилагайки член 17 от Спогодбата между 
правителството на Република България и пра­
вителството на Република Полша за културно 
и научно сътрудничество, подписана на 25 
февруари 1993 г. във Варшава, с настоящото 
се споразумяха за следното:
I. Култура
Член 1
1. В съответствие с разпоредбите в Конвен­
цията на ЮНЕСКО за опазване и насърчаване 
на многообразието от форми на културно 
изразяване, приета в Париж на 20 октомври 
2005 г., Страните подкрепят всички форми 
на сътрудничество, допринасящи за общия 
интерес и насърчаването на културата в двете 
държави.
2. Страните подкрепят прякото сътрудни­
чество между културните институции, като и 
между организациите и сдруженията, дейст­
ващи в областта на културата.
Член 2
1. Страните подкрепят организирането на 
учебни посещения за артисти и специалисти 
във всички области на културата в рамките 
на прякото сътрудничество на съответните 
институции на двете страни.
2. Подробният ред и условията за органи­
зиране и финансиране на учебни посещения 
се договарят от съответните институции най-
малко 4 месеца преди събитието.
Член 3
Където е възможно, Страните подкрепят 
участието в музикални, танцови и театрални 
фестивали, както и в международни срещи 
и конкурси, организирани в двете държави.
Член 4
Страните подкрепят сътрудничеството 
между театри, театрални, балетни, оперни 
състави и театрални институции от двете 
държави.
Член 5
1. Когато е приложимо, Страните подкре­
пят организирането на курсове и семинари 
по класическа музика.
2. Страните подкрепят популяризирането 
на творби от композитори от държавата на 
другата Страна.
Член 6
1. Страните подкрепят прякото сътруд­
ничество между културните институции, 
работещи в областта на визуалните изкуства, 
архитектурата и дизайна, и по-специално 
тяхното сътрудничество за организиране на 
съвместни изложби и други съвременни ху­
дожествени проекти.
2. Подробните условия за организирането 
на изложби се договарят от компетентните 
национални институции в отделни споразу­
мения, подписани между тях.
Член 7
1. Страните подкрепят прякото сътруд­
ничество между музеи от двете държави, и 
по-специално между Парк-музея на бойната 
дружба 1444 г. „Владислав Варненчик“ във 
Варна и Музея на полската история, включ­
ващо обмен на изложби и изпълнение на 
съвместни проекти.
2. Изложби с движими културни ценности 
се организират и координират от съответните 
компетентни институции на Страните въз 
основа на отделни споразумения, подписани 
за всяко събитие.
3. Страните подкрепят организирането на 
учебни посещения за музейните служители. 
Подробностите по организацията на всички 
посещения се договарят от съответните инсти­
туции най-малко 4 месеца преди съответното 
учебно посещение.
Член 8
1. Страните подкрепят сътрудничеството 
между българските и полските институции, 
работещи в областите на опазване на кул­
турното наследство, както и обмена на ин­
формация, опит и експерти, специализирани 
в документирането и дигитализацията на 
културно наследство.
2. Страните полагат усилия за опазване и 
възстановяване на места с историческо зна­
чение и за двете нации.
3. Страните насърчават участието в Про­
грамата за стипендии Thesaurus Polonia, 
координирана от Международния център за 
култура в Краков, насочена към чуждестранни 
изследователи на историческото и културното 
наследство на Република Полша и Централна 
Европа.